ICN พุ่งพรวด 12% หลังผนึก “เรย์ เทล” คว้างาน “เน็ตโซนซี” มูลค่า 2.43 พันลบ.
ICN พุ่งพรวด 12% หลังผนึก "เรย์ เทล" คว้างาน "เน็ตโซนซี" มูลค่า 2.43 พันลบ. โดย ณ เวลา 15.08 น. ราคาอยู่ที่ระดับ 1.90 บาท บวก 0.21 บาท หรือ 12.43% สูงสุดที่ 1.93 บาท ต่ำสุดที่ 1.65 บาท มูลค่าซื้อขายที่ 12.43 ล้านบาท 
20 ธ.ค. 2561

ผู้สื่อข่าวรายงานว่า บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ณ เวลา 15.08 น. อยู่ที่ระดับ 1.90 บาท บวก 0.21 บาท หรือ 12.43% สูงสุดที่ 1.93 บาท ต่ำสุดที่ 1.65 บาท มูลค่าซื้อขายที่ 12.43 ล้านบาท

ICN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้ร่วมกับ บริษัท เรย์ เทล จำกัด ในนาม “IR Consortium” ได้รับหนังสือยืนยันตกลงจ้างโครงการจัดให้มีบริการอินเตอร์เน็ตความเร็วสูงในพื้นที่ห่างไกล (Zone C) กลุ่มที่ 5 ภาคตะวันออกเฉียงเหนือ 3 จากบริษัท กสทช โทรคมนาคม จำกัด (มหาชน) ซึ่งเป็นผู้เข้าร่วมประมูลงานกับสำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ (กสทช) และเป็นผู้ชนะการประกวดราคาโดยเสนอราคาต่ำสุด ซึ่งคาดว่าจะมีการลงนามสัญญาจ้างในเดือนมกราคม 2562 มูลค่าโครงการ 2,427,428,750 บาท (รวมภาษีมูลค่าเพิ่ม)
โดยแบ่งสัดส่วนมูลค่างานดังนี้ บริษัท อินฟอร์เมชั่น แอนด์ คอมมิวนิเคชั่น เน็ทเวิร์ค จำกัด (มหาชน) มีสัดส่วนการดำเนินโครงการ 51% ของมูลค่าโครงการ ขณะที่ บริษัท เรย์ เทล จำกัด สัดส่วนการดำเนินโครงการ 49% ของมูลค่าโครงการ